Пепино — Википедиесь\n(Шашфтф Касфттама пепиноста)\nКасфттама пепино (латинокс Solanum muricatum)\nПепиноть шачема мастороц (касыксонь содамать коряс лемоц Solanum muricatum) улема Перу эли Колумбие. Тоста сон срадсь сембе Латинонь Америкова, нъльне сяда ичкози. Тяни сонь касфнихть сембода лама Боливиеса, Эквадорса ди Од Зеландса.\nЯвропу пепино повсь 1785 кизонянь эшка. Васенце пепино касфни явроперяйхнень ётксоль Людовик XVI, англань Оцязоронь перень кирдема пуромкс Кьюса (Kew) (Лондонца).\nЛямбеширень индейхть теенза мярьгихть качума (cachuma). Минь теенза мярьктяма пепино, испаттнень мельге, испанокс тя «салат куяр». Англонь лемоц melon shrub «дура-куяр кофкс» эди тя лемоц теенза сяда мала сонь таньфонц коре.\nПепинось тя кофксь, касы 1 метрашка серес. Сонь шачема масторса сон лама кизонь кофкссь, конась касонды 2500 метра моря лангта вяре. Минь касфтсаськ кода фкя кизонь касыкс. Сонь панчфонза шарыхть модамарень панфонзон лангс, синь сыияф тюсонь эли акша сыияф тюсонь кикст мархат. Касыкссь кафта симанксонь, интай пара иможияманди эряви поладомань панчфонь почфонь полафнема (верокскудса).\nПерень кирдиенди пяк мяльстуикс ащихть сонь иможенза. Синь авокада форм коре (оцю груш) 15 сантиметрашка оцю. Синь пяк танцти шини, ламбамаза, сидеста тюжя тюссонь, бежень тюссонь, киксу шобда сыияф тюссонь, сидеста видьмофтема. Ярхцамбяльти парот ишекс, стане ина рястаф, ведь мархта рястаф…\nТя лопать мекольцеда петнезь 03:38, 17 Кельмазаковонь 2020.